b'\n_START_ARTICLE_\nThomas Christensen\n_START_SECTION_\nKarriere\n_START_PARAGRAPH_\nThomas Christensen startede med at for T\xc3\xa5rnby Boldklub, f\xc3\xb8r han skiftede til Farum Boldklub. I slutningen af 2001 indgik han dog ikke l\xc3\xa6ngere i klubbens fremtidsplaner og spillede et halvt \xc3\xa5r i serieklubben Niv\xc3\xa5-Kokkedal Fodboldklub, inden han i sommeren 2002 skiftede til Hellerup IK. I den hvide HIK-tr\xc3\xb8je var Thomas Christensen en m\xc3\xa5lfarlig herre og det blev til hele 46 divisionsm\xc3\xa5l indtil slutningen af 2005, da Hellerup-klubbens topscorer skiftede til Fremad Amager ved \xc3\xa5rsskiftet. Fremad Amager m\xc3\xa5tte dog undv\xc3\xa6re ham i i for\xc3\xa5rets f\xc3\xb8rste kamp mod Brabrand IF, idet han sad ude med en karant\xc3\xa6ne, som han fik efter en kamp for sin tidligere klub. _NEWLINE_Han spillede i Fremad Amager frem til sommeren 2007, hvor han blev hentet til Hvidovre IF. Han skiftede sidenhen tilbage til Fremad Amager, hvor han stoppede sin karriere efter s\xc3\xa6sonen 2011-12.'